Diari Oficial de la Generalitat Valenciana


Sumari del DOGV 9387, del 20-07-2022 (2022/6835)

RESOLUCIÓ de 6 de juliol de 2022, del vicepresident segon i conseller d'Habitatge i Arquitectura Bioclimàtica, d'adjudicació excepcional d'habitatges pertanyents al patrimoni públic de la Generalitat inclosos en el municipi de la Vall D'uixó, per raons d'equilibri social
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6835


Data del document
:   06-07-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 6 de juliol de 2022, del vicepresident segon i conseller d'Habitatge i Arquitectura Bioclimàtica, d'adjudicació excepcional d'habitatges pertanyents al patrimoni públic de la Generalitat inclosos en el municipi de la Vall D'uixó, per raons d'equilibri social [2022/6835]  
Antecedents  
1. La Generalitat Valenciana és titular d'11 habitatges adquirits en virtut d'escriptures de compravenda de dates 21 de desembre de 2020 i 25 d'agost de 2021 que han passat a formar part del seu patrimoni públic d'habitatge en el municipi de la Vall d'Uixó.  
2. Correspon a l'Entitat Valenciana d'Habitatge i Sòl la gestió i l'administració del patrimoni públic d'habitatge titularitat de la Generalitat en els termes expressats en la legislació vigent o en els convenis que subscriga amb l'Administració de la Generalitat en virtut del que es disposa en l'article 72 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat, modificat per l'article 52 de la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat, en la redacció donada per l'article 100 de la Llei 19/2019, de 23 de desembre, de la Generalitat de mesures fiscals, de gestió administrativa i financera i d'organització de la Generalitat, tenint adscrit per disposició legal la totalitat del patrimoni de promoció pública d'habitatge i sòl de la Generalitat.  
  
3. La llei de Funció social estableix en l'article 7.3 que la Generalitat impulsarà i coordinarà l'acció pública dels ens locals en matèria d'habitatge, avaluant les necessitats socials per a donar resposta a les necessitats efectives d'habitatge. En aquest sentit, l'Ajuntament de la Vall d'Uixó mitjançant Resolució núm. 2431/2022, de 10 de juny, de 2022 exposa les necessitats socials del municipi, en concret la necessitat de fixar població, atés que el municipi està patint una pèrdua d'habitants.  
Per a revertir aquesta situació, es considera primordial poder oferir una solució residencial als joves en el municipi, perquè no acaben abandonant-lo, per la qual cosa sol·liciten a la Generalitat Valenciana que destine el 50 % dels 11 habitatges esmentats a joves menors de 35 anys, aplicant l'excepcionalitat prevista en l'article 35 del Decret 106/2021, de 6 d'agost, del Consell, del Registre d'Habitatge de la Comunitat Valenciana i del procediment d'adjudicació d'habitatges.  
  
4. El Decret 106/2021, de 6 d'agost, del Consell, del Registre d'Habitatge de la Comunitat Valenciana i del procediment d'adjudicació d'habitatges en el capítol III estableix el règim de cessió i adjudicació dels habitatges protegits de promoció pública i els habitatges del patrimoni públic d'habitatge de la Generalitat.  
5. L'article 35 de l'esmentat decret estableix una modalitat excepcional d'adjudicació d'habitatges protegits de promoció pública i dels habitatges del patrimoni públic d'habitatge de la Generalitat en atenció a circumstàncies extraordinàries o a especials necessitats de col·lectius determinats.  
6. L'article 7, paràgraf tercer, de la Llei per la funció social de l'habitatge de la Comunitat Valenciana estableix que s'haurà de vetlar en tot cas per evitar la concentració i segregació espacial dels habitatges del parc públic amb la finalitat de garantir la cohesió social. En conseqüència, amb l'objectiu de contrarestar les dinàmiques de segregació urbana, guetització i concentració de la pobresa, és necessari afavorir l'heterogeneïtat social en els habitatges, definint el perfil dels destinataris dels habitatges de nous edificis adquirits per la Generalitat Valenciana o d'alguns grups ja existents del patrimoni públic d'habitatge de la Generalitat, comptant amb la col·laboració dels serveis socials municipals que coneixen les necessitats d'aquests.  
  
La Generalitat Valenciana ha adquirit el compromís de destinar més d'un 10 % d'habitatges a persones amb diversitat funcional.  
Així mateix, en virtut del conveni subscrit entre la Vicepresidència Segona i Conselleria d'Habitatge i Arquitectura Bioclimàtica i la Vicepresidència Primera i Conselleria d'Igualtat i Polítiques Inclusives de 13.01.2021, es materialitza el compromís adquirit pel Govern del Botànic de reservar en l'oferta d'habitatges del patrimoni públic de la Generalitat, almenys, un 10 % dels habitatges a dones víctimes de violència masclista i persones que tinguen al seu càrrec.  
També, en atenció a les recomanacions de l'Estratègia Valenciana de Joventut i d'acord amb el Consell Valencià de la Joventut la Vicepresidència Segona va adquirir el compromís de destinar el 10 % de l'oferta d'habitatge públic de la Generalitat a joves.  
La Llei per la funció social de l'habitatge en l'article 2 prioritza l'atenció a les persones majors de 60 anys. D'aquesta manera, es pretén evitar la segregació d'aquest col·lectiu i fomentar l'aportació dels seus coneixements i experiència a les restants generacions, cosa que constitueix un mecanisme de suport generacional i d'integració de les persones majors en tots els àmbits de la vida social.  
En conseqüència de tot això, es considera convenient per a aconseguir una major heterogeneïtat social en l'edifici prioritzar l'adjudicació als col·lectius esmentats.  
7. D'altra banda, les polítiques d'habitatge desenvolupades en les últimes dècades han derivat en grups d'habitatge públic amb una elevada concentració de pobresa, que fa imprescindible actuar adoptant mesures per a afavorir l'equilibri social i evitar la segregació de les famílies vulnerables.  
A fi d'aconseguir una diversitat socioeconòmica des de la Vicepresidència Segona i Conselleria d'Habitatge i Arquitectura Bioclimàtica es considera oportú que l'adjudicació s'atorgue a unitats de convivència amb uns ingressos que siguen iguals o superiors a 1,5 vegades l'IPREM.  
  
Fonaments de dret  
I. És competent per a dictar la present resolució el vicepresident segon i conseller d'Habitatge i Arquitectura Bioclimàtica d'acord amb el que es disposa en el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
II. Article 57.1 de la Llei 8/2004, d'habitatge de la Comunitat Valenciana, en la redacció donada per l'article 77 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021 estableix que les condicions d'adjudicació i cessió dels habitatges que integren el patrimoni públic d'habitatge es realitzarà pels procediments establits reglamentàriament i que podran atendre's preferentment, si escau, les situacions diferenciades i singularitats en funció de les persones, famílies i col·lectius als quals van dirigides.  
  
III. L'article 35 del Decret 106/2021, de 6 d'agost, del Consell, del Registre d'Habitatge de la Comunitat Valenciana i del Procediment d'Adjudicació d'Habitatge, estableix, en relació amb les modalitats d'adjudicació dels habitatges de promoció pública i les pertanyents al patrimoni públic d'habitatge, l'existència d'una modalitat d'adjudicació excepcional  
«b) Excepcional.  
La persona titular de la conselleria competent en matèria d'habitatge podrà determinar l'aplicació d'un règim excepcional o especial d'adjudicació, en atenció a circumstàncies extraordinàries o a especials necessitats de col·lectius determinats, mitjançant resolució motivada. El procediment d'adjudicació seguirà els criteris establits per a cada promoció (?)»  
IV. Llei 2/2017, de 3 de febrer de la Generalitat, per la funció social de l'habitatge de la Comunitat Valenciana, especialment els articles 2 i 7.  
Vistos els fets, les disposicions legals esmentades i les d'aplicació general, així com la proposta de la directora general d'Habitatge i Regeneració Urbana, el vicepresident segon i conseller d'Habitatge i Arquitectura Bioclimàtica resol:  
  
Primer  
Qualificar de caràcter excepcional l'adjudicació dels 11 habitatges situats en l'edifici del carrer Glòries Valencianes, núm. 19, i del carrer Pare Melià, núm. 1, disponibles en el municipi de la Vall d'Uixó.  
  
Segon  
Destinar els habitatges esmentats en el punt primer per a la seua adjudicació en arrendament a unitats de convivència inscrites en el Registre de Demanda d'habitatge que complisquen els requisits per a ser adjudicatàries i amb les següents condicions addicionals:  
· El representant de la unitat de convivència ha d'estar empadronat com a mínim un any en algun municipi de la província de Castelló.  
  
· Justificar ingressos iguals o superiors a 1,5 vegades l'IPREM que provinguen de les rendes del treball.  
· Pertànyer a algun dels següents col·lectius:  
· Joves menors de 35 anys: 6 habitatges (54 %)  
· Majors de 60 anys: 2 habitatges (18 %)  
· Famílies monoparentals: 1 habitatge (9 %)  
· Dones víctimes violència de gènere: 1 habitatge (9 %)  
· Diversitat funcional en qualsevol membre de la unitat de convivència: 1 habitatge (9 %)  
Si quedara algun habitatge vacant per inexistència de demanda dels col·lectius establits, l'adjudicació es faria per la modalitat ordinària definida en l'article 31.1 a) del Decret 106/2021  
Els criteris de baremació seran els establits en el capítol III del Decret 106/2021, de 6 d'agost, del Consell, del Registre d'Habitatge de la Comunitat Valenciana i del procediment d'adjudicació d'habitatges, que regula el règim de cessió i adjudicació d'habitatges protegits de promoció pública i els habitatges del patrimoni públic d'habitatge de la Generalitat.  
  
Tercer  
El procediment de baremació de sol·licituds tindrà lloc a partir de la data en què es complisca 1 mes des de la publicació en el DOGV de la present resolució. Aquest procediment inclourà totes les unitats de convivència que es troben inscrites en el Registre de Demanda d'Habitatge de la Comunitat Valenciana en la data esmentada.  
La inscripció ha de realitzar-se telemàticament des de la pàgina web d'EVHA o des de  
https://www.gva.es/va/inicio/procedimientos'id\_proc=21341  
Contra la present resolució, que posa fi a la via administrativa, es podrà interposar un recurs potestatiu de reposició en el termini d'un mes a comptar des de la notificació, de conformitat amb el que es disposa en l'article 112 en relació amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o directament un recurs contenciós administratiu davant la sala contenciosa administrativa corresponent en el termini de dos mesos, comptats a partir de l'endemà de la recepció d'aquesta, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això, sense perjudici que es puga fer ús de qualsevol altre recurs que s'estime oportú.  
  
València, 6 de juliol de 2022.- El vicepresident Segon i conseller d'Habitatge i Arquitectura Bioclimàtica: Héctor Illueca Ballester.